20.1.2023.
HR
Službeni list Europske unije
C 20/9
POGLAVLJE III.: POBOLJŠANI ODGOVOR Mjere na razini država članica 25.
Države članice pozivaju se da: (a) prema potrebi nastave koordinirati svoj odgovor i zadrže pregled međusektorskog odgovora na akutne poremećaje osnovnih usluga koje pruža kritična infrastruktura.
To bi se moglo učiniti u okviru budućeg Plana koordiniranog odgovora na poremećaje u kritičnoj infrastrukturi od iznimne prekogranične važnosti, postojećeg aranžmana EU-a za integrirani politički odgovor na krizu (IPCR) u pogledu koordinacije političkog odgovora kad je riječ o kritičnoj infrastrukturi od prekogranične važnosti, plana za kibersigurnosne incidente i krize velikih razmjera na temelju Preporuke Komisije (EU) 2017/1584 (11), Europske mreže organizacija za vezu za kiberkrize (EU-CyCLONe), u sklopu okvira za koordinirani odgovor EU-a na hibridne kampanje te instrumentarija EU-a za obranu od hibridnih prijetnji, u slučaju hibridnih prijetnji i kampanja i sustava brzog uzbunjivanja u slučaju dezinformacija.
(b) povećaju razmjenu informacija s ERCC-om na operativnoj razini u okviru UCPM-a kako bi se unaprijedio sustav ranog upozoravanja i koordinirao njihov odgovor u okviru UCPM-a u slučaju poremećaja u kritičnoj infrastrukturi sa znatnom prekograničnom važnosti, čime bi se prema potrebi osigurao brži odgovor uz podršku Unije; (c) povećaju svoju spremnost da, prema potrebi, odgovore na takve znatne poremećaje iz točke (a) putem postojećih alata ili alata koje treba razviti; (d) surađuju u daljnjem razvoju relevantnih kapaciteta za odgovor u okviru Europskih udruženih sredstava za civilnu zaštitu (ECPP) i sustava rescEU; (e) potiču operatore kritične infrastrukture i relevantna nacionalna tijela da unaprijede svoje kapacitete kako bi mogli brzo ponovno uspostaviti osnovno funkcioniranje osnovnih usluga koje pružaju ti operatori kritične infrastrukture; (f) potiču operatore kritične infrastrukture da u slučaju obnove svoje kritične infrastrukture tu infrastrukturu izgrade tako da bude što je moguće otpornija, vodeći računa o proporcionalnosti mjera s obzirom na procjene rizika i troškova i cijeli niz znatnih rizika koji se na nju mogu odnositi, među ostalim u nepovoljnim klimatskim scenarijima. 26.
Države članice pozivaju se da, prema potrebi, ubrzaju pripremni rad u skladu s mandatom iz ojačanog pravnog okvira za kibersigurnost putem nastojanja da se unaprijede kapaciteti nacionalnih CSIRT-ova s obzirom na nove zadaće tih timova i povećani broj subjekata iz novih sektora, pravodobno preispitaju i ažuriraju njihove strategije za kibersigurnost te što prije donesu nacionalni planovi za odgovor na kibersigurnosne incidente i kiberkrize ako oni već ne postoje. 27.
Države članice pozivaju se da na nacionalnoj razini razmotre najrelevantnija sredstva kojima bi se osiguralo da su relevantni dionici svjesni potrebe za unapređenjem otpornosti kritične infrastrukture suradnjom s pouzdanim dobavljačima i partnerima.
Važno je ulagati u dodatne kapacitete, posebno u sektorima u kojima je postojeća infrastruktura na kraju životnog vijeka, primjerice infrastruktura podmorskih komunikacijskih kabela, kako bi se mogao osigurati kontinuitet pružanja osnovnih usluga u slučaju poremećaja i smanjile neželjene ovisnosti. 28.
Države članice potiču se da obrate pozornost na proaktivnu stratešku komunikaciju na nacionalnoj razini u kontekstu suzbijanja hibridnih prijetnji i kampanja te s obzirom na mogućnost da bi se protivnici mogli baviti i inozemnom manipulacijom informacijama i uplitanjem tako što osmišljavaju diskurse u vezi s incidentima kojima se cilja kritična infrastruktura.
Mjere na razini Unije 29.
Komisija se poziva da blisko surađuje s državama članicama kako bi se dodatno razvila relevantna tijela, instrumenti i kapaciteti za odgovor u cilju poboljšanja operativne pripravnosti za razmatranje neposrednih i neizravnih učinaka znatnih poremećaja relevantnih osnovnih usluga koje pruža kritična infrastruktura, a posebno da surađuje sa stručnjacima i resursima dostupnima u okviru ECPP-a i sustava rescEU u sklopu UCPM-a ili budućih timova za brzi odgovor na hibridne prijetnje.
(11) Preporuka Komisije (EU) 2017/1584 od 13. rujna 2017. o koordiniranom odgovoru na kiberincidente i kiberkrize velikih razmjera (SL L 239, 19.9.2017., str. 36.).